১১৮০ সালে সম্রাট ১ম ম্যানুয়েল কোম্‌নেনোসের মৃত্যুর পর অ্যাঙ্গেলোই সম্রাটগণ সামরিক বাহিনীগুলোর প্রতি কোম্‌নেনোসদের ন্যায় মনোযোগ দেননি। ফলে সেনাবাহিনীর কাঠামো ভেঙে পড়ে এবং দ্রুত তা শক্তি হারাতে থাকে। ১১৮৫ সালের পর বাইজেন্টাইন সম্রাটগণ তাদের বাহিনীকে নিয়ন্ত্রণ করতে ও তাদের বেতন-ভাতা পরিশোধ করতে হিমশিম খান। তাদের অযোগ্যতার কারণে সাম্রাজ্যের দূর্বলতাগুলো ক্রমেই সুস্পষ্ট হয়ে ওঠে, এবং সেনাবাহিনী যে সম্রাটের নির্দেশনার ওপর সম্পূর্ণ নির্ভরশীল ছিল তা উপলব্ধি হয়। অবশেষে ১২০৪ সালে অ্যাঙ্গেলোই সম্রাটদের ব্যর্থতা চূড়ান্ত পর্যায় পৌঁছে যখন ৪র্থ ক্রুসেডের বাহিনীগুলো রাজধানী কনস্টান্টিনোপলে প্রবেশ করে লুঠতরাজ শুরু করে ও নগরী তছনছ করে দেয়।